# 

# Secțiunea II – Condiții specifice aplicabile apelului POR/8/8.1/B/2/7 regiuni, Operaţiunea B „Centre comunitare integrate”

1. Beneficiarul se obligă să nu schimbe natura activităţii pentru a cărei infrastructură s-a acordat finanţare, aceea de acordare a serviciilor privind asistenţa medicală comunitară în centrul comunitar integrat, în condiţiile standardelor şi legislaţiei specifice aplicabile în vigoare, pe perioada de durabilitate a proiectului, astfel cum aceasta este identificată la art. 2 alin. (5) din Condiţii Generale.
2. Dacă este cazul, AM va considera Contractul reziliat de plin drept, fără punere în întârziere, fără intervenția instanței de judecată și fără orice altă formalitate, dacă Beneficiarul nu prezintă extrasul de carte funciară cu înscrierea definitivă a proprietății, cel mai târziu la data emiterii autorizației de construire aferente proiectului, dar nu mai târziu de un termen de maximum 1 an de la data intrării în vigoare a contractului de finanțare. OI are obligația monitorizării termenului menționat și realizarea demersurilor necesare pentru informarea corespunzătoare a AMPOR. Pe perioada anterior menționată solicitantul nu poate depune cereri de rambursare/plată, iar AMPOR nu va efectua plăți/rambursări.